# Gwerz ann otro ar C’haer

| ◄ Ar Vaz | Gwerz ann otro ar C’haer | Ar Filouter fin ► |
* Tostaed oll hag e klewfed
* Eur werz a newe zo savet (bis) ;
* D’ann otro maer Peurit a eo gret
* Pehini a zo merzeriet.
* He-unan a zo bet kiriek,
* Rak gwall gojo en euz laret ;
* Rak eunn de war bave Landreger
* A savaz etre-z-he eunn ereur.
* Ann otro Rumin a lavare
* D’ann otro Maer, p’hen rankontre :
* — Otro ar Maer, ma em c’hered,
* Ar papero d’in a diskwelfed ;
* Diskweled d’in ar papero
* A zo o redek dre ar vro. —
* Ann otro Maer a respontaz
* D’ann otro Rumin, pa hen klewaz :
* — Ar papero na weli ket,
* Rak velli war-n-he n’at euz ket ;
* Me rei gwerzan da oll zanve,
* Ha goude e koll da vue,
* Ma na gerez kouitât ar vro ;
* Operatour te a vezo,
* Meudeuzin ar bevien dre ar vro. —
* Ann otro Rumin a respontaz
* Da vaer Peuret, ’vel m’hen klewaz :
* — Otro ar Maer, serr da c’heno ;
* Me rai d’id pean da gomjo,
* War-benn anter-noz dirio
* Me rai d’id pean da gomjo. —
* Ann otro Rumin arok zo et ;
* Da glask kompagnonez eo et
* Evit mond d’hedi d’hen gwelet.
* En traou ar porz pa int ariet,
* Da ’n em gonkluin int chomet.
* Unan en ti zo antreet,
* En giz d’eur martolod oa gwiaket.
* Ar martolod a c’houlenne,
* Ebarz ann ti p’en antree :
* — De mad ha joa oll en ti-man.
* Ann otro Maer pelec’h eman ? —
* Ar wreg e oa etal ann tan,
* En deuz respontet ken buan :
* — ’Barz en bourk Peurit eo eman,
* En ti Jozon ar C’hoz oc’h evan. —
* Ar martolod p’en euz klewet,
* Emez ann ti buan zo et.
* Mes ar c’hi a c’halve bepred,
* Ma ge et ar mewel da welet ;
* Ma ge et ar mewel ’mez ann ti
* ’Vit goul petra oa gand ar c’hi
* Ma talc’he kement da randoni.
* En traou ar porz p’eo ariet,
* ’Nn otro Rumin ’n euz kozeet :
* — Mewel ann ti, lar d’in breman,
* Da vestr ar maer pelec’h eman ? —
* Ar mewel paour a respontaz
* D’ann otro Rumin, ’vel hen klewaz
* — ’Barz e bourk Peurit eo eman
* ’N ti Jozon ar C’hoz oc’h evan. —
* N’oa kel he c’hir peurachuet,
* Daou en he golier zo kroget,
* Hag en deuz d’ez-han Lavaret :
* — Mewel ann ti, deud gan-imp-ni
* Evit rentan d’imp ann den-ze,
* Pe c’houi a gollo ho pue, —
* Ar mewel p’en euz klewet,
* Da vourk Peurit hen a zo et.
* Ar mewel paour a c’houlenne
* En bourk Peurit, pa antree :
* — De mad ha joa oll en ti-man.
* Ma mestr ar maer pelec’h eman ?
* Ann otro maer p’hen euz klewet,
* Prim en he zao zo savet.
* Ar mewel paour a lavare
* D’he vestr ar maer ’vel en gwele :
* — Ma mestr paour, di-ou-in ma sented
* Da gomz out-hena n’efed ket ;
* Rak gourdrouz fall zo ’n hoc’h eneb. —
* Ann otro maer a respontaz
* D’he vewel, evel m’hen klewaz :
* — Me na ran forz piou zo aze,
* Ec’h an raktal da gomz out-he. —
* En toull ann nor p’eo ariet,
* Daou ’n he goller zo kroget,
* Emez ann ti en deuz kaset :
* — Otro ar Maer, deud gan-imp-ni,
* ’Vit lenn eul lizer zo gan-imp ;
* Da lenn eul lizer zo hirie
* Digaset d’imp gant maer Pontre. —
* Ann otro maer a respontaz
* D’ann daou den-man, ’vel m’ho c’hlewaz ;
* — Na ma zo gan-ac’h lizerio,
* Antreed aman ’n ti Lanno,
* Ha m’hen lenno deuz ar golo. —
* Ann daou den-man a respontaz
* Da vaer Peurit, pa hen klewaz :
* — E ti Lanno n’antrefomp ket,
* Rak n’eo ket mad e vemp gwelet ;
* Demp d’ober ann dro d’ar vered,
* Ha ni c’hai gan-ac’h d’ar Waz-Vian,
* Hag he lennfed e-tal ann tan. —
* Pa deuz unn dro d’ar vered groet,
* ’Tal ti-forn ann traou int ariet.
* Kichen ar forn p’int ariet,
* Kompagnonez en deuz kavet,
* ’Nn otro Rumin hag he botred ;
* Goude bezan ’n em saludet,
* He-man d’ar maer en euz laret :
* — Ari eo ann amzer endro
* Ma renki pean da gomjo. —
* Pa eo gant-he eur pennad et,
* Rebelion eo en deuz groet,
* He votez ler en euz kollet ;
* ’Nn otro Rumin p’an euz klewet
* He vaionetez an euz tennet,
* ’N he goste klein en euz hi skoet.
* Ac’hane neuze int bet et,
* Bete Stang-ar-C’hont ’n deuz he kaset
* Hag eno oe ’dare pognardet.
* Ann otro Rumin p’an euz klewet,
* He vaionetez en euz tennet,
* ’N he geste deo ’n euz hi blantet.
* Ac’hane neuze int bet
* Bete Keraudren e digaset
* Hag eno oe ’dare pognardet.
* Kri vije ar galon na oelje
* En Keraudren neb a vije,
* O klewet ar maer o c’houl pardon
* Digant Rumin’ greiz he galon ;
* — Otro, lezd gan-in ma bue,
* Hag e po ma reng ha ma leuve
* Hag ho c’heritourien ’n o goude. —
* ’Nn otro Rumin a respontaz
* Da vaer Peurit, ’vel m’hen klewaz ;
* — Well eo gan-in kât da vue
* Evid da reng ha da leuve. —
* Kri vije ar galon na oelje
* En Keraudren neb a vije,
* O klewet ar maer o c’houl pardon
* Digand Doue ’greiz he galon :
* — Me garje, ma Doue, c’halljenn
* Kemer deuz ar ger c’hoaz ann hent,
* Evit ma mije kimiadet
* Deuz ma bugale, ma fried. —
* Ann otro Rumin a respontaz
* Da vaer Peurit, ’vel m’ hen klewaz :
* — Evid d’ar ger na n’efed ket,
* Kimiaded aze, ma kered.
* Lavar ar manus, pa giri :
* Rag ec’h oud en heur ma varwi. —
* Ann otro maer p’hen euz klewet
* Da gimiadi zo ’n em laket ;
* — Adieu ’ta, ma merc’h Jozefin,
* Adieu ’ta, ma mab Jean-Mari,
* Adieu ! eme-han, ma fried :
* N’momp ken ar gras d’en em welet... —
* ’Nn otro Rumin p’hen euz klewet,
* He vaionetez en euz tennet,
* En he galon ’n euz hi blantet
* Ac’hane neuze int bet et ;
* Beteg ar pasaj e oe traignet,
* Hag eno a oe peurlac’het.
* Ann otro Rumin a lavare,
* Etal ar pasaj p’en arie :
* — C’hasted prepari hoc’h hacho.
* Vit ma vo hachet ann otro. —
* He vap henan a respontaz
* D’ann otro Rumin, ’vel m’hen klewaz :
* — ’Vit ze, ma zad, na vo ket groet ;
* Mizer awalc’h en euz soufret ;
* Deuz ar bourk beteg ar pasaj
* Ar vizer ’n euz soufret zo braz. —
* Ann otro Rumin p’hen euz klewet,
* He vaionetez en euz tennet ;
* ’N he skouarn glein en euz hi flantet
* Ha dre he skouarn deo en euz hi zennet,
* Ann otro Rumin p’en euz gwelet,
* ’N eur min pounner eo bet kroget,
* En he gerc’hen en euz han laket.
* Ha pa defoa ho zorfed groet,
* Ar vag war flod e deuz laket,
* Ebarz ar vag e oe tollet,
* Ha kaset gant-he d’ar sabren
* D’am dostik da Doull-ar-Serpant.
Chanté par Jean Le Rolland, de Louannec.
* ↑ A cet endroit il y aurait une lacune prétendent tous les chanteurs.
* ↑ Sorte de pléonasme, fréquent dans la prose comme dans la poésie, Ganin-me ; gan-imp-ni : avec moi-même, avec nous-mêmes. Mais même ne rend pas exactement la répétition personnelle me ou ni.
* ↑ Pour diouz-in, en trégorrois, et mieux, ouz-in.
* ↑ Ce singulier est une licence ; il faudrait, régulièrement, le pluriel klewjont.
* ↑ He, c’est le singulier. Plus haut, on lit pourtant lizero, des lettres. La difficulté grammaticale serait levée, s’il y avait, au lieu du pronom he, la caractéristique de l’impresonnel verbal e ; « e klewfed, vous lirez ». Dans l’esprit du chanteur, lizero avait l’équivalence d’un singulier ; comme litteræ, en latin, avec le sens de epistola.
* ↑ J’ai entendu aussi : « hen gwelje... le cœur qui l’aurait vu... » Cela n’avait plus de sens. — Goelje, vije, le présent du conditionnel, dans le sens du passé. Cette substitution d’un temps présent à un prétérit, pour la forme, non pour le sens, est d’un usage fréquent dans la poésie bretonne.
* ↑ lezd, pour lezed. Deux couplets plus bas, kat, pour kaout ou kaet. Le trégorrois a l’habitude de ces contractions.
* ↑ Pried a le genre double du latin conjur. C’est le mari ou la femme
* ↑ Dans le prénom composé (Jean-Marie, Pierre-Marie, etc.), le premier mot est, en breton, exactement le même qu’en français : toujours Jean-Mari, et jamais Iann-Mari.